b'\n_START_ARTICLE_\nSistem enot MKS\n_START_PARAGRAPH_\nSistem enot MKS je metri\xc4\x8dni sistem merskih enot, ki vsebuje kot osnovne enote meter (oznaka m) za dol\xc5\xbeino, kilogram (oznaka kg) za maso in sekundo (oznaka s) za \xc4\x8das._NEWLINE_Sistem MKS je nasledil sistem enot CGS. Pozneje so mu dodali \xc5\xa1e enoto za merjenje elektri\xc4\x8dnega toka amper (oznaka A) in je tako nastal sistem enot MKSA, ki obsega tudi enote, povezane z elektromagnetizmom._NEWLINE_Iz sistema enota MKSA so izpeljali mednarodni sistem enot s tem, da so mu dodali \xc5\xa1e tri enote (stopinjo kelvina za temperaturo, mol za mno\xc5\xbeino snovi in kandelo za svetilnost).'